

## PLANINSKO DRUŠTVO BREŽICE

# vas vabi na izlet na

#### Porezen (1630 m)

**Odhod v soboto 25. februarja 2023, ob 6.00 uri**

**s parkirišča pred restavracijo Štefanič Brežice.**

**Težavnost: lahka označena pot**

**Vodnika: Toni Hribar** in **Leja Lopatič** vodnika PZS.

**Čas hoje:** 4 do 5 ur, višinska razlika po poti 827 m

**Potrebna oprema:** planinska oblačila in obutev za sredogorje za zimske razmere, gamaše, male dereze in pohodne palice.

**Prehrana in pijača:** iz nahrbtnika, v Domu Andreja Žvana – Borisa na Poreznu.

**Prevoz:** s kombijem in avti, cena prevoza 20€ za člane, 25€ za nečlane

**Prijave:** **do četrtka 23. 2.** na telefon **041-365-642** ali **tonihribar64@gmail.com**

**Opis poti:** Iz Brežic se bomo čez Škofjo loko in Železnike v dveh urah pripeljali do parkirišča na Petrovem brdu. Od tam se bomo najprej po cesti, kasneje po poti povzpeli do koče in na vrh Porezna (2,5 h). Koča je odprta in priporočam toplo okrepčilo. Prvi del poti je po gozdu, zadnji del pa po odprtem terenu z lepimi razgledi proti Bohinjskim goram. Do izhodišča se bomo vrnili po isti poti.

V primeru zares slabe vremenske napovedi bo tura dan pred odhodom odpovedana.

**Vnaprejšnja prijava je potrebna** zaradi organizacije prevoza.

Če se izleta ne boste mogli udeležiti, se odjavite.

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

**Želimo vam varno in srečno hojo, ter lep planinski dan!**